2017. augusztus 10-én
Kim Wall újságíró és Peter Madsen feltaláló kihajózott
a feltaláló saját építésű tengeralattjáróján, a UC3 Nautiluson.
Reggelre nyomuk veszett.
Nautilus, adja meg a helyzetét!
Nautilus FPET, egy nulla hét, mi a helyzete?
KOPPENHÁGA, DÁNIA
Minden hajónak!
A NETFLIX DOKUMENTUMFILMJE
Koppenhágánál eltűnt egy 18 méter hosszú, fekete magán-tengeralattjáró, a Nautilus.
Aki tud róla, értesítse a tengeri mentőszolgálatot!
CPH REPÜLŐTÉRI MENTŐSZOLGÁLAT
Reggeli híreink!
Csütörtök este Koppenhága közelében eltűnt
egy magánépítésű tengeralattjáró. Nagy erőkkel keresik.
Egy újságíró és a tulajdonos, a dán feltaláló
Peter Madsen volt a fedélzeten,
aki főleg az önkéntesek által támogatott rakétaépítő programjáról ismert.
Tegnap este Peter egy újságíróval kihajózott a tengeralattjárón.
Nagyon aggódunk.
Szóval nem jött el.
Igen, nem nagyon tudjuk, mi a helyzet.
Amúgy a parti őrség is ráállt az ügyre.
Nem vagyunk egyedül, srácok.
- Van remény, hogy élve előkerülnek. - Oké.
24 órára van levegőjük. Talán 30-ra.
Az újságíró ki? Tudjátok?
- Nem. - Nem. Azt se, hogy mikor indultak.
Pedig ez azért elég fontos részlet.
Neked mondott valamit?
Nem. Azt se tudtam, hogy kihajózik.
Biztos szakmai út, nem randira vitt valakit?
Olyan, mint valamelyik gyanús ügye, de úgy tűnik, másról van szó.
Hé, most hallottam, hogy Amager mellett látták a tengeralattjárót.
Megtalálták?
Nem, de küldenek egy helikoptert megnézni.
Láttak valamit a Svédországba vezető hídnál.
Van ott valami. Látom. A Nautilus.
Megtalálták!
Hol, mi? Ne állj meg…
Pár óra múlva itt lesznek. Úton vannak Refshaleøenbe.
Szóval…
Keveset tudunk. Csak most hallottuk, hogy megtalálták.
Micsoda reggel!
A lelki szemeiddel látod, hogy csapdába estek a víz alatt,
és csak óráik van hátra.
Örülök, hogy jól van.
Két és fél óra.
Oké, két és fél óra múlva itt van.
Elsüllyedt.
Bocs, azért, mert nem hallottam angolul.
Ezt most tették közzé.
„A mentőhelikopter jelentette, hogy a tengeralattjáró elsüllyedt.
Peter a tetején állt.”
- Szóval elsüllyedt. - Igen.
Egyelőre maradjunk a tényeknél!
Csak annyit tudunk,
hogy a UC3 Nautilus elsüllyedt. Valamiért. Hogy miért, azt nem tudjuk.
Azt csak a fedélzeten lévő újságíró és Peter tudja.
Összefoglalva ennyi.
De mindketten jól vannak, és ez…
a legfontosabb.
Oké, viszhall!
Szóval az a gond, hogy…
csak Petert mentették ki.
A jelek szerint az újságíró tegnap este valamikor partra szállt.
A barátja és a családja viszont nem hallott felőle.
Furcsa, hogy senki sem tud az utasról.
Ha tegnap este tényleg kiszállt,
miért nem szólt a barátjának vagy a szüleinek?
- Valami nem oké a sztoriban. - Hol lehet a nő?
Peter!
Jól vagy?
Jól vagyok. Kicsit szomorú.
- Szomorú vagy? - Magától értetődik.
Fájt látni a Nautilust elsüllyedni.
Ez most élő?
Próbamenet volt, kipróbáltam pár dolgot,
de aztán meghibásodott a ballaszttartály.
Akkor lett komoly a baj, amikor megpróbáltam megjavítani.
Akkor nagy baj lett.
Harminc másodperc alatt elsüllyedt, nem tudtam bezárni a nyílásokat.
De rendben van. Különben még ott lent lennék.
És az utasa?
Csak én voltam a fedélzeten.
Hol van? Hogyhogy még nem került elő?
- Kicsoda? - Az újságíró.
Csak annyit tudok, amit Peter mondott.
A rendőrségen van, kikérdezik?
Aha. Remélem, előkerül a csaj!
…a szárazföldön. A nőt nem találják.
Madsent időközben a rendőrség letartóztatta és őrizetbe vette.
FILMKÉSZÍTŐ
Az interneten láttam előadni
egy Peter Madsen nevű fickót egy TED konferencián.
17 HÓNAPPAL AZ ESET ELŐTT 2016. MÁRCIUS 1.
Ő egy dán híresség, aki három tengeralattjárót is épített.
A legutóbbi terve, hogy a saját rakétáján kilövi magát az űrbe.
A pénzügyi háttere gyenge,
adományokon és az előadásaiért kapott pénzen alapul.
Hihetetlen, de a világ minden tájáról jöttek neki segíteni emberek.
Írtam neki, hogy filmet forgatnék a rakétás tervéről.
A következőt válaszolta.
„Kedves Emma! Elég nagy fába akarja vágni a fejszéjét.
Ezt a levelet egy gépbálna belsejében írom:
a ballisztikus rakétát irányító tengeralattjáróban, a Nautilusban.
Ma este ez az otthonom, és itt teljesen biztonságban érzem magam.
De a labor, ahogy az RML-t mi hívjuk, jóval több, mint a Nautilus.
Jó értelemben vett őrült sztori csapatmunkáról,
határtalan ambíciókról
és az űrlabor körül tevékenykedő rengeteg embernek
az elszántságáról és bátorságáról.
Üdvözlettel: Peter Madsen.”
- Oké. - Aha.
Szia, hogy vagy?
Ez világpremier,
az első alkalom az űrlabor történetében.
Bemutatom a birodalmi csillagrombolót,
ami szerény személyemet feljuttatja a sztratoszférába,
majd azon is túl, az űrbe.
Ezen dolgozunk.
Ez az interkontinentális ballisztikus rakétánk,
a személyszállító jármű, amit építünk.
Látod?
Jól néz ki.
Egyszerűen kurvára csodálatos.
Mi az RML elsődleges küldetése?
Álmok valóra váltása.
Egy régi, elhagyott hajógyárban játszadozni…
és minden őrült elképzelést megvalósítani.
Ez egy bámulatos tárgy.
720 háromszögből áll,
és űrállomás lesz majd belőle.
De a gyakornokok és az önkéntesek is itt játszadoznak.
Egyikük sem kap fizetést,
de idejönnek, és valami komoly dolognak lehetnek a részesei.
Vagy hősként vonulunk be a történelembe,
vagy bűnözőként. Én a bűnözőre fogadnék.
Mindezzel az a célunk, hogy embert juttassunk az űrbe.
Három rakétát lövünk majd fel a Balti-tengernél
2017 nyarán.
Szóval hamarosan valósággá válik.
Ó, igen!
Ne! Ülj le!
Igenis, leülök. Nyugodt vagyok. Te nyugodt vagy?
Nem.
Itt a repülésirányító.
REPÜLÉSIRÁNYÍTÓ
A láng kialudt, a terület biztonságos, megnyitottuk.
Jó.
Tökéletes. Hé, Meyer!
Ökölpacsi!
Nem.
Évek óta a bakancslistámon van egy tengeralattjárós merülés.
A feleségem karácsonyi ajándéka volt, hogy elmehettem egy merülésre
Peter tengeralattjárójával.
Találtam valakit, akinek ugyanakkora szenvedélye
a tudomány és a mérnöki munka.
Azt hiszem, úgy 2007-ben lett igazán komoly
a kapcsolatunk és a barátságunk.
Már több, mint 10 éve.
Mindig visszajutunk oda, hogy ha megvannak az alapemberek,
akkor építhetünk köréjük olyan csapatot, ami meg tudja valósítani ezt.
Az első időkben kinéztem az ablakomon,
és olyan volt ez a labor…
Mindenfelé eszközök voltak. Azt se tudtam, hova kerültem.
Ő meg mondta, hogy ez egy űrlabor.
BIZTONSÁGI OKBÓL DIGITÁLISAN ELFEDVE
ÖNKÉNTES
Nekem meg egyből leesett az állam. Űrlabor?
Űrrakéták?
Most szívattok?
Ebben én is benne akarok lenni!
Történelmet írunk.
Peterrel az van, hogy ő a valaha élt leg…
Ő pedig Peter, Peter Madsen.
…grandiózusabb ember.
Egy művész.
Egy művész lakik benne.
Mindig azt mondja: „Olyan vagy, mint én, szárnyalsz, spontán vagy.”
Ezért jövünk ki olyan jól,
mert megértjük a másik érzéseit
és szenvedélyeit.
És tudja, hogyan állítson talpra,
ha mondjuk értéktelennek érzem magam.
Tudja éreztetni, hogy nagyszerű vagyok úgy, ahogy vagyok.
Készüljünk az eligazításra!
Ma az űrhajósunkat szoktatjuk a gyorsuláshoz.
Ez úgy megy, hogy körbeforgatjuk a centrifugában, amit kint építettünk.
Peter miatt jelentkeztem gyakornoknak.
Mert különlegesnek tűnt…
GYAKORNOK MÉRNÖK
…olyan másnak, mindig találkozni akartam vele.
Fantasztikus videói voltak a YouTube-on, szerepelt a tévében.
Azt mondják, megőrültél, hogy meghalsz. De egyszer ők is meghalnak,
és nem lesznek benne ilyen szuper dolgokban.
Úgy éreztem, nagyon szeretnék olyan lenni, mint ő.
Voltál már a tengeralattjáróban? Nagyon klassz.
Peternek sajátos elképzelése van a dolgok működéséről.
Nem is tudom, keveredik benne az őrület és az, hogy
valami totál új dolgot kéne csinálni.
Rádióellenőrzés, egyes körzet.
Egyes körzet, tiszta.
Kettes körzet?
Kettes körzet, tiszta.
Beszállnál a rakétába?
Egek, ez tényleg összejött!
Ezért vagyok itt.
…hat,
öt, négy, három, kettő, egy.
Barátaim, minden oké!
Minden rendben van, juhúú! Ez nagyszerű!
Ez de remek nap!
Mondtam, hogy találkozunk még.
- Jó matekos vagy! - Kösz!
Mindenki kiáltsa: „Igen!”
Igen!
AZ ESET UTÁNI NAP 2017. AUGUSZTUS 11.
Semmit nem tudunk biztosra.
Semmit.
Csak azt tudjuk, hogy Peter biztonságban van.
A másik utasról nincs információnk.
Természetesen tudni akarjuk, ki volt vele.
Egy svéd újságíró?
Nem tudom.
Abban semmi különös nincs, hogy emberek, újságírók vannak a fedélzeten.
Az egészben az a szörnyű,
hogy ezt az újságírót még nem találták meg.
Ez rettenetesen lesújtó dolog.
Amennyire ismerem Peter Madsent, a hozzáállását,
ha az újságíró a fedélzeten volt, amikor a tengeralattjáró elsüllyedt,
akkor előbb neki segített volna.
A jelek szerint tegnap este partra tette Koppenhágában,
aztán egyedül ment tovább.
Azt viszont senki sem tudja, hogy hol van, és ez borzalmas.
Családja van, barátja, akik nem tudják, hol van,
biztosan nagyon megviseli őket.
Igen, de az is lehet, hogy Peter kitette valahol, aztán elment,
vagy vissza akart menni, de a nő meg nem tudott róla. Ez is lehet.
Kíváncsi vagyok erre az újságíróra.
A legfrissebb hírek.
Peter Madsent egy svéd újságíró meggyilkolásával vádolják.
Amikor a svéd nő nem tért haza, a barátja riasztotta a hatóságokat.
Madsen állítása szerint a nő kiszállt Refshaleøennél.
- Várjunk, emberöléssel vádolják! - Igen.
Mi ez az egész?
Peter azt mondja, hogy ezt a svéd újságírónőt…
Hogy tegnap este partra tette Refshaleøennél.
Oké.
De akkor nem az a természetes, hogy szólsz a barátodnak?
Egyedül ő állítja azt, hogy a nő partra került.
Igen.
Igen, szóval ez elég gyanús.
Ja.
A dán rendőrség tovább keresi az eltűnt újságírót,
és mindenkit arra kér, hogy jelezze,
ha bármilyen információja van.
Kim Wall munkáját külföldön is ismerték,
sokfelé írt, többek között…
a Harper's Magazine-nek, a New York Timesnak, a The Guardiannek.
A Marshall-szigeteki nukleáris tesztekről
és a klímaváltozásról szóló írása díjat kapott.
Wall pár hónapja interjút kért Peter Madsentől
egy Wired Magazine-cikkhez.
A rendőrség tovább keresi. Madsen őrizetben van.
A részletekről folyamatosan beszámolunk.
2 NAPPAL AZ ESET UTÁN 2017. AUGUSZTUS 12.
Peter Madsent a 30 éves nő megölésével vádolják.
Ő tagadja a vádakat, és azt állítja, hogy…
Az meg kicsoda?
…szerdán partra tette.
A tengeralattjáróra a Køge-öbölben találtak rá. Elvontatják, és átvizsgálják.
Van odakint egy riporter.
Jelenleg csak annyit tehetünk, hogy meghúzzuk magunkat pár napig.
CHRISTOFFER MEYER HANGJA
Remélhetőleg majd többet tudunk a nő eltűnéséről,
mert szerintem a családjának és mindenki másnak is
meg kell tudnia, mi történt vele.
Totál nem értem, hogy ez az egész hogyan kapcsolódhatna Peterhez.
Várjuk meg, mi lesz pár nap múlva!
Szia!
Mit tennél, ha valaki a vízbe esne a hajódról?
Talán senkinek sem tudott szólni, ő meg eltűnt.
Nem tudott vészjelet leadni, és semmit nem látott.
- Igen. - Mert sötét volt, és bepánikolt.
Nem hiszem, hogy a rendőrség tudja. Csak Peter tudja.
Majd kiderül.
- Szóval visszavontatják. - Igen.
Remélem, életben van a nő.
Hát igen.
Nagyon remélem.
Állítása szerint a Halvandet étterem közelében tette partra.
A rendőrség ellenőrzi az étterem és a rakpart kameráit.
11 HÓNAPPAL AZ ESET ELŐTT 2016. SZEPTEMBER 2.
Mögöttünk van az űrlabor tengeralattjárója,
a rakétaindító rendszer irányítására szolgáló hajó.
Éppen karbantartják.
Ha elkészülnek, akkor kifuthat a tengerre.
Komoly!
Szia!
Ma valamikor beszélni akarok veled. Amikor neked jó.
Nekem mindegy, mikor.
Oké.
Négy, három, kettő, egy, zéró!
Kilövés.
Ritkán számolok az ellenkező irányba.
Nem az RML az egyetlen amatőr űrlabor ezen a szigeten.
Beszéljünk a Copenhagen Suborbitalsról!
Ők a másik csapat, az a céljuk, mint neked,
hogy az övék legyen az első amatőr űrhajós.
Mi történt, mielőtt félrement a dolog?
Rendben.
A Copenhagen Suborbitals története 2008-ban kezdődött.
Akkor már pár éve dolgoztam a Nautiluson.
Miután a Nautilus elkészült,
egy rakétaprojekt volt a következő tervem.
Kristian von Bengtsonnal megalapítottuk a Copenhagen Suborbitalst.
A CS-be hat évet fektettem az életemből,
minden filléremet abba a projektbe öltem.
Volt pár fantasztikus indításunk…
Világszerte a címlapokra kerültek.
Röviddel az utolsó közös rakétaindításunk előtt
Kristian irodájába hívtak.
Azt mondta: „Peter, nem tudom, hogy részt vehetsz-e a következő indításon.”
„Oké, szóval én csak megépítem a rakétát,
de a kilövést te intézed?”
„Valahogy így.”
Nem volt túl jó azt érezni…
Nocsak, megint ez van, megint lett egy főnökön.
Engedélyt kell kérni, ha akarok valamit csinálni.
És ha szerencsém van, talán ott lehetek az indításokon.
A saját rakétáimén. Amiért itt vagyok.
Annyira nem láttam értelmét maradni, hogy leléptem.
Hirtelen minden ismerősöm,
pár kivételtől, pár barátomtól, a feleségemtől eltekintve,
nemcsak megszűnt a barátom lenni, de konkrétan ellenféllé vált.
Látni őket innen. Ez biztos…
Ja, 85 méterre vannak.
Néha eszembe jut, hogy olyan, mint az első világháború,
volt a senki földje, majd a szögesdrót a túloldalon.
Azt mondták, sosem fogják megoldani ezt a problémát.
Hogy nem fognak velünk foglalkozni.
Hogy soha nem lesz béke.
Ennél többet nem akarok mondani erről.
Igen, ezt nagyjából kitárgyaltuk.
Most pedig jöjjön egy krimibe illő ügy!
Mi történt az újságíróval, aki kihajózott egy magán-tengeralattjárón,
hogy meginterjúvolja az ismert feltalálót?
Attól tartanak, hogy meghalt.
Ms. Wall egy történeten dolgozott a Wired Magazine-nak
a Madsen és a Madsen korábbi csapata,
a Copenhagen Suborbitals, más néven a CS közötti űrversenyről.
Kim Wallt azóta nem látták, és nem hallottak felőle.
A járművet szombaton emelték ki a tengerfenékről.
Senki nem volt benne, holttest sem.
Ms. Wallt vagy a holttestét folyamatosan keresik.
Itt van az én lakásom…
Ott meg… Ott van Kim…
és Ole lakása.
Ők amúgy kedden Pekingbe költöznek.
HÁROM NAPPAL AZ ESET UTÁN 2017. AUGUSZTUS 13.
A kikötő öt percre van gyalog.
Arra gondoltam, hogy talán eltévedt, és erre jött.
És talán elesett, vagy…
Mert itt nagyon sötét van,
semmit sem látni, ha lemegy a nap.
Már három napja.
Még mindig tompa vagyok.
Egyszer csak megvádolták Petert gyilkossággal.
Amikor ezt meghallottam,
minden teljesen lefagyott…
Abban a pillanatban.
- Beszéltél vele azon a héten? - Minden nap beszéltem vele.
Nekem utoljára azt írta:
„Nagyon jól megy a Nautilus. Menjünk el kirándulni holnap!”
Aznap tűnt el az újságíró?
Igen.
Kimmel… Csak egyszer találkoztam vele.
Egy barátomnál laktak, ő és a barátja.
Bizonyítékot akarok találni arra, hogy elrabolták.
Szóval, most leginkább meg akarom találni,
meg segíteni Peternek.
De szerintem úgy tudok segíteni Peternek, ha a lehető leggyorsabban megtalálom.
A szívem mélyén tudom, hogy Peter ártatlan.
Ezért volt az, hogy amikor…
Kim barátja azt kérdezte tőlem…
„Lehet, hogy Peter megerőszakolta és megölte?”
Akkor azt válaszoltam, hogy nem.
Hogy ez biztosan kizárt.
Nem fura, hogy nem kezelték tetthelyként a telepet?
Még egy merevlemezt se vittek el, egy pen drive-ot se. Nem értem.
- Például… - Egy bűnjelet se.
Igazából nagyon komolyan dolgoznak rajta,
ezért fura, hogy itt alig csináltak bármit.
Peter összes laptopja még mindig fent van.
Ami furcsa. Engem sem kérdeztek,
hogy volt-e itt a nő, vagy hogy láttam-e.
A rendőrség helyében talán szétnéznék,
megkérdezném az embereket, hogy tudnak-e róla.
Semmi ilyenről nem hallottam.
Mindenfelé képeket raknék ki.
„Látta valamikor ezt a lányt?”
Tiszta sor. De ahol elvileg kiszállt, ott nincsenek kamerák.
Pedig minden be van kamerázva.
Talán többet tudnak, mint mi.
Aha.
A dán nyomozók szerint szándékosan süllyesztették el
a tengeralattjárót, amin az eltűnt újságírót utoljára látták.
A tervező és tulajdonos, Peter Madsen kihallgatása még tart.
Ez az?
Eredetileg azt mondta, hogy órákkal korábban kirakta
a svéd újságírót, Kim Wallt.
A francba!
Hát, nem tudom.
Valahogy csak elsüllyedt.
Mire tippelnél?
Nyitva volt a szelep. Úgy a legkönnyebb elsüllyeszteni.
Oké, a fő légvezeték itt jön be.
Az a nagynyomású levegő.
Itt az elosztópanel, ezzel lehet feltölteni levegővel a tartályokat.
Ez a főtartályé, ezt használhatjuk mind.
Klassz.
Ezzel a hajóval uralhatjuk a világot.
Korlátlan tengeralattjáró-háborút hirdethetünk.
- Ki kéne próbálni, mi? - Ja.
Észrevétlenül a kilövőállásuk alá megyünk,
aztán támadunk.
Őrület.
Oké, még egy hülye is látja, hogy mindkét szelep nyitva van.
Nem kell hozzá sok ész,
hogy feltűnjön, hogy direkt csinálták.
De még így is az a legvalószínűbb,
hogy valami nagy gáz volt a tengeralattjárón,
amikor ők ketten a fedélzeten voltak.
5 HÓNAPPAL AZ ESET ELŐTT 2017. ÁPRILIS 23.
Emma? Hallasz?
Vedd fel a kormánylapátot és a hajócsavart! Elfordítom a kormányt.
Minden működik.
Emma, a felvétel alapján tudom, hogy mehet-e, vagy sem.
Azt hitted, tengeralattjárós film is lesz belőle?
Reméltem. Az volt rólad az első benyomásom.
Tudod…
Azt mondják majd, hogy a filmes nem tudta, mit akar.
Vagy az egyik, vagy a másik. De a film nem tud dönteni, ami nagy hiba.
Nem lesz… Hogy is mondják? Korhatár nélküli. Hanem…
- Szülői felügyelettel. - Ja, rosszra tanítja a gyerekeket.
A lényeget elmondtad, hogy nem tudod,
hősként vagy bűnözőként kerülsz-e be a történelembe.
Igazából azt mondtam, hogy vagy óriási hősként,
vagy keresett bűnözőként vonulunk be a történelembe.
Úgyis meghalunk, csak a szenvedés mértéke számít.
Bármit csinálsz, az életed végén elbuksz.
- Igen. - Ez mindenkire igaz.
Csak annyit tehetünk, hogy kicsit jól érezzük magunkat
a bukás felé vezető úton…
Hogy a bukás a lehető leglátványosabb legyen.
Ma elkészül a Nautilus, visszamegy a vízbe.
- Emma, de élvezed ezt! - Igen.
Látszik. Hangot is akarsz?
Igen. Elrendeztem.
Jók vagyunk, feltesszük a láncokat.
Ma tengerre száll, mert szükség van rá a csatában.
Róla irányítjuk a rakétakilövést.
Milyen érzés, Peter?
Nagyon örömteli,
mert a Copenhagen Suborbitalsszal való szakmai szakítás után
sikerült megtenni egy újabb lépést.
Nagy nap ez az űrlabor számára.
Emberek, a hátsó fele magasan lesz!
A hátsó vége nagyon magasan lesz, majd látjuk.
Most kicsit előredőltünk.
Túl sok. Teljes sebességgel hátra!
Egy tengeralattjáróban
biztonságban vagy a víz alatt.
Bezárod a nyílásokat, kinyitod a légszelepeket,
és becsusszansz a vízfelszín alá,
egy csendes és békés környezetbe.
A Nautiluson rájöttem, hogy bármi lehetséges.
Hogy a legképtelenebb álom is valósággá válhat, ha az ember
elég elszánt.
A „Tengeralattjárós ügyre” vonatkozó nyomozásról
szeretnénk tájékoztatni a sajtót.
Azt feltételezzük, hogy holttestet kell keresünk.
Elsősorban a Køge-öböl környékét vizsgáljuk át,
a dán és a svéd oldalon egyaránt.
Arról nincs jonkrét nyomunk, hogy pontosan hol kellene kutatnunk.
11 NAPPAL AZ ESET UTÁN 2017. AUGUSZTUS 21.
A tengeralattjáró tulajdonosa azt mondta a rendőröknek,
hogy az újságíró balesetet szenvedett, és meghalt a fedélzeten.
A FELTALÁLÓ MÓDOSÍT A TÖRTÉNETÉN
Állítólag meghalt, és eltemette a tengeren.
Kim Wallt, akinek az eltűnését a barátja jelentette,
nagy erőkkel keresik a tengeren.
Ezért süllyesztette el a tengeralattjárót. Így azért logikus.
Azt hitte, mindenkit meg tud majd győzni.
Hogy balesetnek tartják majd, és nem találják meg a testet.
De lehet… Ugyanakkor az is lehet, hogy megölte.
Ezt miért mondod? Miért tenne ilyet?
Jó, de miért temette volna el a tengeren?
Miért tenné ezt valakivel?
Július 28-a van… 2015?
2016? 2017?
Egy újabb nap a paradicsomban.
Ja. Ma üzembe állítjuk az indítóállást.
KÉT HÉTTEL AZ ESET ELŐTT 2017. JÚLIUS 28.
- Nem mentek egymás idegeire? - Kezdünk…
- Elküldjem? - Ne.
Helyes.
- Ne szórakozz Ausztráliával! - Sajnálom, Emma, itt befejezzük.
Lecserélnek.
Megvettem a céget, aminek dolgozol, szóval már nekem dolgozol.
- Ó, van munkám? - Igen.
Jó. Menjek vissza dolgozni?
Aha.
Nagyjából két hét múlva lesz az indítás.
A mai kritikus nap, Isten tudja, hogy minden úgy alakul-e, ahogy kell.
A Copenhagen Suborbitalsszal már építettem egy kilövőállást.
De ez a legfejlettebb, legbonyolultabb,
legösszetettebb objektum, amit valaha csináltam.
Csak a mi teherautóink lehetnek itt.
Akkor mit keresel itt?
Lefoglaltuk a gépet, szükség van rá.
Nemzeti érdek, hogy Peter eljusson az űrbe.
Álljatok le, el kell forgatnunk! Ez rossz így.
A fenét párhuzamos! Nézzétek már!
Peter összeszedte ezeket az embereket, akik mérnöknek tanulnak.
Amennyire tudom, Peter sosem járt
mérnöki képzésre vagy szakra.
Nehéz dolga van, ő szervez mindent, ő tervezi meg a projektet,
és az ütemtervet is tartania kell.
Nagyon nehéz neki.
Miért építem ezt a szart? Korábban már csináltam ilyet.
Baszki!
Besötétedik, mire eljutunk addig, ahol kora délután kellett volna lennünk.
Nem akartok feljönni? Nem fogunk elsüllyedni.
Minden úgy működik, ahogy kell.
Sokkal nagyobb, mint a CS-é.
Ők mikor indítanak?
Ecc, pecc…
Nem tudom. Arról tudom, hogy működik. Ez kísérleti.
Aha.
De a szívem mélyén azt is tudom,
hogy bármit is gondol a CS,
azt Peter tervezte, és azt is Peter tervezte.
A sajátjuknak tarthatják, saját ötletnek gondolhatják,
azt gondolnak, amit akarnak,
de végső soron azt a két hajót ugyanaz rakta össze.
Ja.
De ma túl sok pénzt költöttünk.
Szóval…
Koppenhágától délre
találtak egy női torzót.
Az öbölnek azon a részén, ahol Peter előkerült a tengeralattjáróval.
Tehát ma valószínűleg lesz egy újabb rendőrségi bejelentés.
AKTUÁLIS
Új információ került elő Kim Wall, svéd újságíró
rejtélyes eltűnéséről,
amit egy nagy újság
„a dán történelem legdöbbenetesebb gyilkossági esetének nevezett.”
Jöjjön a skandináv krimibe illő bizarr és rejtélyes gyilkosság!
A feltaláló körüli rejtély…
Peter Madsen feltaláló és ezermester, egész Dániában ismerik.
Madsen ismert személyiség Dániában, az eset pedig sokkolta az országot.
Az újságíró, aki imádott lenyűgöző történeteket mesélni,
a saját bizarr rejtélyének főszereplőjévé vált.
Peter Madsen azt állítja, hogy a halála baleset volt,
és hogy később a tengerbe dobta a testét.
Jó reggelt!
Őszinte részvétemet szeretném kinyilvánítani Kim Wall rokonainak.
Tegnap este tudatnom kellett velük, hogy a talált testből nyert DNS
egyezik Kim Wall DNS-ével.
A boncolás alapján annyit tudok hozzátenni,
hogy a torzón sérülések találhatók.
A sérüléseket szándékosan okozták,
hogy a levegő és a gázok el tudják hagyni a testet,
ami így nem sodródna el vagy emelkedne fel a tengerfenékről.
A testhez fémtárgyakat rögzítettek,
feltehetően azért, hogy elsüllyedjen.
Búvárok és mentőcsapatok kutatják át azt a részt,
ahol a holttest előkerült, de nem találtak további maradványokat.
A Kim Wall halálát vizsgáló dán ügyészek gyilkosság miatt szeretnének vádat emelni
a rendőri őrizetben lévő férfi ellen.
Szerinted ő volt? Megölte? Vagy baleset volt?
Még mindig reménykedem, hogy baleset volt,
de a tényeket látva nem hiszem. Nem baleset volt.
Ki akarta próbálni,
milyen érzés…
Igen, elvenni valaki életét.
Szó szerint bejártuk a környéket, hátha megtaláljuk Kimet.
Alapvetően mindent átkutattunk.
A bokrokat, a bozótokat.
Reménykedve, mondhatjuk így, hogy hátha megtaláljuk
törött lábbal, vagy akárhogy.
De persze nem találtuk. Nyilvánvaló, miért nem.
Az egész sztori, amit előadott,
amit a médiában hallottunk,
komplett hazugság volt.
Csak…
Még mindig nem értem…
- Nem. - Még mindig nem értem.
Ez az ember az én házamban is járt.
Megosztottam vele a magánéletemet.
Teljesen megbíztam benne.
Igen.
Szombaton ott volt a születésnapi bulinkon,
aztán csütörtökön meg ezt csinálta.
Csak…
Én…
Még mindig nem akarom gonosznak látni Petert.
Azt remélem, hogy azért csinálta, mert pánikba esett,
de az elkövetési mód alapján
nem pánikreakció volt.
Eltervezte, hogy levágja a végtagjait,
hogy kipréseli a levegőt a tüdejéből,
hogy fémdarabot köt a törzsre, hogy az elsüllyedjen.
A szomszédom
mindig azt mondja, hogy az óceán nem őrzi meg a titkot.
De akkor én bolond vagyok, hogy nem láttam ezt előre?
Voltak jelek, amiket nem vettem észre?
Az üzenet, amit küldött nekem, tényleg azt írta le benne,
hogy mit fog tenni?
Mi volt az üzenet?
Írt egy vicces dolgot, de inkább hülyéskedésnek tűnt.
Alig akarom elmondani,
mert olyan nehéz nem félreérteni.
CSÜT. AUG. 4. 13:47
MEGFENYEGETNÉL HALÁLOSAN? TALÁN GYORSABBAN DOLGOZNÉK.
Nem jutottam előre a munkával, ezért kértem,
hogy küldjön fenyegető üzeneteket, mert…
LASSÚ VAGYOK…
….az talán jobban motivál.
CSÜT. AUG. 4. 15:25 HAHA!
MEGKÖTÖZLEK A NAUTILUSBAN.
Azt írta, ha nem végzek, megkötöz a tengeralattjáróban.
AZTÁN NYÁRSSAL SZURKÁLLAK! MAJD ELŐKERÜL A ZSEBKÉS.
Van egy gyilkossági tervem.
MEGNÉZEM A TORKODAT. HOL A PULZUS?
Jó mulatság lesz.
KÉSZ A GYILKOSSÁGI TERVEM, ÉLVEZET LESZ…
Lefilmezünk, és semmit nem tudsz majd ellene tenni.
Azt mondja: „Most pedig darabokra vágunk.”
Ez olyan borzalmas!
Kigyulladt a fény? Azt jelzi, hogy…
Automatikus expozíció. Legyen manuális!
PETER MADSEN SAJÁT FELVÉTELE. 2015, ISMERETLEN HELY.
Ekkor gyorsan körbeforgatod, és lecsukod ezt a fedelet.
Aztán az idők végezetéig veszi fel a dolgokat.
Fedél felnyit!
MADSEN RENDEZŐNEK ADOTT MEGHAJTÓJÁRÓL. AZ ESET UTÁN TALÁLTÁK.
Már rögzít is!
Ott, az ágyon!
Megkérdezi, hogy ez egy kamera-e, én meg mondom, hogy az,
de ezt az egészet abból a szemszögből kell nézni,
hogy mennyire valószínű.
Itt vagyunk.
Jó.
Szeretnél köszönni a kamerának?
Éld át a pillanatot!
Kim Wall svéd újságíró halálát az okozta, hogy eltalálta egy nehéz csapóajtó…
A GYANÚSÍTOTT ÚJ SZTORIJA
…a házi készítésű tengeralattjárón.
Állítólag Madsen tartotta az ajtót, de kicsúszott a kezéből.
Az újságíró…
Madsen sztoriját nem lehet ellenőrizni. Kim Wall maradványait tovább keresik.
AZ ÜGYÉSZ SZERINT BEFOLYÁSOLNI AKARTA A NYOMOZÁST
A szakértők szerint, ha az ügyészség a tárgyaláson
nem tud közvetlen bizonyítékot és indítékot bemutatni,
Madsent szabadon is bocsáthatják.
A bizonyítás során a rendőrség dolga az,
hogy olyan döntő bizonyítékot találjon, amivel meg lehet cáfolni.
Nem a csapóajtó verte fejbe. Ennyi.
Nem baleset volt. Nem az volt.
Szóval ne nevezzük annak!
Csak…
Hogy lett volna már baleset?
Ahogy jöttek a bizonyítékok,
úgy állt elő újabb és újabb verziókkal.
Azt hiszem, mindenkit átvert.
Ha sikerül, ha fel tudsz szállni a rakétáddal,
szerinted hogy reagál a világ?
Szerinted mi fog történni?
„Szent ég!”
Szerintem ezt mondják majd az emberek. „Ez nagyon veszélyes.”
…rendőrségi szerződések?
Nekem kiskorom óta amolyan másodállásom,
hogy átverjem a hatóságokat, hogy elhitessem velük,
hogy minden oké, és aztán lépjek.
Amikor az első füstpamacs kijött az otthoni műhelyem ajtaján,
meg kellett küzdenem életem első hatóságával, az apámmal,
meg kellett győznöm, hogy nem puskaport gyújtottam fel.
Remek gyakorlás volt, hogy át tudjam verni a hatóságokat,
hogy ne tudják, mi történik.
Amíg túl késő nem lesz.
- Kihallgattak a rendőrök? - Aha.
NÉGY HÉTTEL AZ ESET UTÁN 2017. SZEPTEMBER 6.
Miről kérdeztek?
A tengeralattjáróról, meg főleg a szerszámokról.
Engem is nagyjából arról,
de nagyon érdekelte őket a felvétel, amit 10-én készítettünk.
- Aha. - Aznap hajózott ki Kimmel.
Igen.
De attól tartok, nincs sok mindenük ellene,
hogy gyilkosságért tudják elkapni, ne pedig emberölésért.
Pár elnézett részlet, és meg is úszhatja.
Annyi dolog szól már ellene.
Azt mondta… Hogy egy fedélzeti nyílás ajtaja verte fejbe.
- Létezik ez? - Semmi értelme.
És az a furcsa, hogy nem engedte a rendőrségnek,
hogy megnézzék a számítógépét.
- Tényleg? - Nem hallottátok?
- Milyen dolog ez már? - Ja.
Délután valamikor látták, hogy egy fűrésszel megy valahova.
Igen. Féműrésszel?
- Narancssárga nyelű… - Fém-, vagy fafűrész?
- Azt hiszem, fa. - Oké.
Miért visz valaki fafűrészt tengeralattjáróra?
Pontosan. Semmi értelme.
Kérdeztek a műhelyben lévő nőkről, bármi ilyesmiről?
Tényleg, azt megkérdezték, láttam-e őt,
Kim Wallt a műhelyben. De nem.
És hallottam-e, hogy Peter beszél róla, de azt sem.
Másnapig nem is tudtam, hogy létezik.
De ha ezt eltervezte,
akkor talán csak a következő emberre csinált tervet.
„Ha valaki egyedül lesz a tengeralattjáróban,
ha van rá lehetőségem, megcsinálom.”
Lehet, hogy a rendőrség nem talál konkrét okot, miért pont ő lett.
Talán nála lett rá először lehetősége.
Azon a héten kérdezte, hogy felmegyek-e vele a tengeralattjáróra.
Férfiakat nem hívott a tengeralattjáróra,
de jó néhány nőt igen.
Nem 10-én írt rád?
HOLNAP BULIZHATNÁNK A TENGERALATTJÁRÓBAN
- Hogy másnap hajózzatok egyet? - De.
Azt írta:„Olyan jól megy most a Nautilus.
RENDBE TETTÜK.
Hajózzunk egyet holnap!"
JÓL HANGZIK
De Kim akart menni aznap este.
Úgyhogy ő ment.
Két gyakornok megsérült. Egy megégett, egy másiknak megrándult valamije.
Megégett és törött lábak, sebek,
egy beteg macska, egy agyondolgoztatott kamionos.
Lefújjuk a karácsonyt. Közeleg a tél.
És megölök valakit egy kanállal.
Véletlenszerűen választom ki az áldozatot.
Árulás!
Felnőtt lettél, hozzá kell szoknod egy új dologhoz: az áruláshoz.
El fognak árulni. Eltaposnak, a földre kényszerítenek.
Tizedikén kapom meg a jogosítványomat.
- Nagyszerű. - Ja.
- Rólam beszéltek? - Igen, rólad.
Igen.
Megölünk.
Ez kicsit durva.
Nem, megölelni… Az…
- Ölelést mondtál? - Ölelést?
Jobban hangzik, mint a megölés.
Nem fogunk megölni.
Megölést hallottál, de én ölelést mondtam.
- Aha. - Ahhoz meg nem kell kalapács.
Az kicsit durva lenne.
Hozzányomunk egy cica puha hasbőréhez.
És nem tudsz elmenekülni.
Élvezned kell.
Nem filmezed le, ahogy a műhelyben főzök, ugye?
- Nem. - Tudom, hogy igen.
Nem lesz benne a filmben!
Nem.
Persze, nem… Tudom, hogy be akarod tenni.
Mert tökéletes jelenet.
12 NAPPAL AZ ESET ELŐTT 2017. JÚLIUS 30.
Hát itt vagytok!
Ma megpróbálkozunk egy szimulált indítási művelettel.
Elvontatjuk a platformot, megnézzük, irányítható-e a tengeralattjáróról.
Nagyon izgulok, hogy vajon hogy sikerül.
Stefan, húznál egy kábelt az új platformról?
- Aha. - Szuper!
Jaj, de amatőr!
Mi a terv?
Nincs terv. Követtünk itt valaha bármilyen tervet?
Add ide a kötelet, majd én kifeszítem!
Mondd, mi van!
- Fel, vagy ide? - Vigyázz a rakpart oldalára!
Basszus!
Itt lent teljesen kilazult a csavar.
- Komoly? - Aha.
Szóval minden csavar meglazult?
Azt hiszem, holnap ki kell vennie. Különben szétesik.
- Tényleg? - Aha.
Nem tudom, hogy tudunk-e indítani idén.
- Köszönöm. Szép munka! - Legalább nem horpasztottuk be.
Csodálatos volt.
Megvan a hiba?
Nem érdekel. Majd egy technikus megnézi.
Csinálunk egy felvételt.
Csak fél perc.
Veszem.
Megint kint vagyunk a parton,
minden jól alakult.
Elvontattuk a platformot,
megdöntöttük, szerintem úgy majdnem tíz fokkal.
Olyan volt… A Titanic süllyedt így el.
Minden rendben volt.
Először villanymotorral vontattuk a platformot.
Már tudjuk, hogy így 1,7 csomóval halad,
ami tökéletes a kilövéshez.
Szóval nem volt fennakadás, semmi…
Amint az időzítés…
Az… Nem, az tökéletes volt. A hajó kiválóan teljesít.
Mert hét vagy nyolc nap múlva átvisszük Bornholmba,
felkészülni a rakétakilövésre.
Hát, aszerint… Nem tudom, ma milyen nap van,
csak azt, hogy 11-én megyünk Bornholmba.
Szóval amiatt nagyon feszültek vagyunk.
Meglátjuk, hogy alakul.
A nap eleje biztos elkeserítő lesz, de aztán javul a helyzet, és örülök majd.
Amikor Peterrel beszéltem,
úgy éreztem, hogy meg lehet bízni benne.
De aztán idővel kiderült, hogy valójában hazug ember.
Sok gazdag ember van, aki hisz neki.
Kezdetben még azt mondta, hogy ebben az évben három rakétát indít.
Most már jó, ha egy lesz. Igen.
Az a helyzet, hogy Peter és a CS is
ugyanazt a helyet és időpontot választotta a rakétája indításához,
így a koppenhágai űrverseny végtelenül kiélezetté vált.
Csak azt mondom, hogy nagyon kevés erőforrása maradt,
így jelenleg nincs túl sok lehetősége.
A hatóságok sem Kim Wall, sem Peter Madsen mobilját
nem találták meg.
A rendőrség próbál hozzáférni
a Madsen műhelyében talált számítógép adataihoz.
2 HÓNAPPAL AZ ESET UTÁN 2017. OKTÓBER 3.
A Kim Wall halála előtti napon különös találkozód volt Peterrel.
Bizarr helyzet volt.
Beszélgettünk valamiről,
és hirtelen szóba hozott egy weboldalt.
Olyan weboldal, ahol áldozatok láthatók mindenféle gyilkosságok helyszínein,
hogy hogy néztek ki.
Ilyesmi.
Beszélt róla kicsit, és megkérdezte, hogy ismerem-e a weboldalt.
Fogalmam se volt, mi a fenéről beszél.
A semmiből hozta fel, csak úgy feldobta, és…
Néha beszélt…
Régebben mindig gépfegyverekről és ágyúkról áradozott,
hogy le akar lőni embereket, meg ilyenek.
De az inkább vicces volt,
nem olyan, mintha valakit…
látni akarna meghalni.
FÉTISEKKEL, KÍNZÁSSAL ÉS GYILKOSSÁGOKKAL KAPCSOLATOS VIDEÓK MADSEN SZÁMÍTÓGÉPÉN
Viszont a rendőrség ilyen dolgokat talált a merevlemezén.
Ezt nem néztem ki belőle.
Őszintén megvallom, ez meglepett.
A dán ügyészek új részleteket fedtek fel Kim Wall halálának ügyében.
Madsen számítógépéről nők kínzásáról és megöléséről kerültek elő videók.
A műhelyében lefoglalt merevlemezen fétisfilmek voltak,
amikben nőket kínoztak, fejeztek le és égettek meg élve.
A mérnök szerint a meghajtó nem az övé.
2 HÓNAPPAL AZ ESET UTÁN 2017. OKTÓBER 7.
Jó reggelt! Szeretnénk tájékoztatást adni
a „tengeralattjárós üggyel” kapcsolatos nyomozásról.
Csütörtökön és pénteken több merülést végeztünk a Køge-öbölben.
Tegnap reggel először találtunk egy táskát,
amiből Kim Wall ruhái kerültek elő.
Ing, szoknya, zokni és cipő. Volt még benne egy kés,
illetve ólomnehezékek, amik a víz alatt tartották a táskát.
Dél körül találtunk egy lábat, aztán egy másik lábat.
Nem sokkal később találtunk egy fejet egy táskában,
amiben több fémdarab is volt.
A koponyán nem volt törés,
és nem volt rajta tompa tárgy által okozott sérülés.
RAKÉTÁS MADSEN TÖRTÉNETÉT MEGCÁFOLTÁK.
Megtalálták a fejet és a lábakat,
és a fejen nem volt olyan fizikai sérülés,
amit az ajtó okozott volna.
Peter valami olyasmit adott elő, hogy a nyílást lezáró ajtó ütötte meg,
amitől betört a feje.
De amikor megtalálták a fejet, kiderült, hogy szó sincs ilyesmiről.
Vagyis Peter megint hazudott.
RML ŰRLABOR
Madsen újra módosította a történetét.
Állítása szerint szén-monoxid-mérgezést szenvedett.
…szén-monoxid-mérgezés.
Azt azonban elismeri, hogy feldarabolta és a vízbe dobta a testet.
A nyomozók szerint szadista szexuális bűncselekmény volt.
Megkötözte és megkínozta Wallt, mielőtt megölte.
A vád szerint előre kitervelte.
A „KÜLÖNÖSEN VESZÉLYES” SZEXUÁLIS BŰNCSELEKMÉNY.
Úgy érzem, Kim szelleme haragszik rám,
és gyűlöl, mert Peter barátja voltam.
Hogy lehetek egy ilyen szörnyeteg barátja,
miért nem figyelmeztetem rá a világot?
Olyan naiv vagyok.
Miért?
Nem tudom, azt hiszem, manipulált.
És egyre nyilvánvalóbb,
hogy talán nekem kellett volna a tengeralattjárón lennem.
Nekem kellett volna kihajóznom vele másnap.
Biztonságban érezted volna magad vele a tengeralattjárón?
Igen. Persze.
Miért?
Mert a barátom volt.
EGY NAPPAL AZ ESET ELŐTT 2017. AUGUSZTUS 9.
Az űrlabor csendes.
Úgy tűnik, nincs itt senki.
Lehet, hogy ma csak egyvalaki dolgozik majd az RML űrprogramján?
Nem ez a terv.
Mások is kellenek, hogy meglegyenek a dolgok.
De nincs itt senki.
Ez tragikus, ostoba,
abszurd, logikátlan, őrült dolog.
Az emberek azért jöttek ide, hogy segítsenek megépíteni Peter rakétáját.
Akkor most mit csinálnak? Ez segítség?
Ez totál értelmetlen.
Szerintem kicsit mindig diktátor akart lenni.
Irányítani az embereket.
De a gyakornokok elmentek.
Én meg elvesztettem a motivációm.
Nem tudta együtt tartani, irányítani az embereket,
mert nem volt hozzá hatalma.
És hogy lehet valaki a leghatalmasabb?
Ha fájdalmat okoz valakinek.
Mindig mondogatom…
Az életed legfontosabb pillanataiban
egyedül vagy.
Egyedül vagy, amikor megszületsz, és egyedül vagy, amikor meghalsz.
Végső soron mindig egyedül vagy
az életed legfontosabb pillanataiban.
Híreket kaptunk Koppenhágából.
A városban megkezdődött a férfi pere, akit azzal vádolnak,
hogy a saját készítésű tengeralattjáróján megölt egy újságírónőt.
Az ügyészség életfogytiglani szabadságvesztést kér Peter Madsenre.
Az ügyvédek hangsúlyozzák, hogy Madsen verzióját
nem cáfolják törvényszéki bizonyítékok.
Madsen ártatlannak vallja…
A test feldarabolása miatt hat hónapos büntetést kértek.
A Madsen elleni vádak: előre kitervelt emberölés,
holttest meggyalázása,
valamint különösen veszélyes,
közösülés nélküli szexuális kapcsolat létesítése.
Ez a jogi nyelvezet elfedi a vélelmezett bűncselekmény brutalitását.
A probléma az, hogy csak ketten voltak a tengeralattjárón,
és senki más nem tudja, mi történt odabent.
Mi történt valójában?
Az ügyészek azt ígérik, a bíróságon majd részletesen bizonyítják,
hogy Madsen eltervezte a gyilkosságot és a test eltüntetését.
A tárgyalás várhatóan április végéig tart.
7 HÓNAPPAL AZ ESET UTÁN 2018. MÁRCIUS 8.
Ma van a tárgyalás első napja.
Kaptam egy e-mailt a rendőrségtől, hogy tanú leszek az ügyben.
Én éppen azt próbálom elérni, hogy ne kelljen a bíróságra mennem,
mert ott lesz a sajtó és Peter is.
Igen.
Amikor tudom, hogy sok részlet kerül szóba, elkap a szorongás.
Mert a részletektől sokkal valósághűbb lesz a számomra, és…
A tény, hogy…
Hirtelen nagyon élethű képeket látsz magad előtt.
Basszus, bocsánat!
Csak… Van ez a furcsa, igen,
Peterrel kapcsolatos szorongás.
És nem tudod, mikor kap el?
Nem, de… Csak azt tudom… Hogy pánikrohamaim lesznek,
amiből volt már vagy 15 a hónapban.
És mindenki hívogatja majd a másikat…
Olyan üzenetekkel, hogy:
„Tudod, hogy rám számíthatsz.”
Te meg tudod, hogy szar a helyzet.
Ha ezt írják az emberek, akkor gáz van.
„Jól vagy?” „Mi történt?” Ilyesmik. Megvan?
Oké, olvassuk el az üzeneteket!
Nézzük meg a főcímeket!
Hogy áll a tárgyalás?
Az ügyész azt mondja a tárgyaláson, hogy nagyon sok
nagyon erőszakos, részletes kép kerül majd elő.
Azt mondják, a számítógépén vannak
mindenféle filmek, például kivégzésekről.
És 8:20-kor,
mielőtt kihajózott Kimmel, arra guglizott rá,
hogy „lefejezés”, „gyötrelem” és „fájdalom”, és…
A videón egy fiatal, ismeretlen nő van,
aki hörög, miközben elvágják a torkát.
Egy videó, amin egy haldokló fiatal nő van,
akinek átvágták a torkát.
Augusztus 10-én?
Reggel 8:23.
Erős.
Ez… Igen, kicsivel az előtt volt, hogy odaértünk volna filmezni.
MA FILMEZÜNK, IGAZ?
Kábé akkor írhattam neki, hogy úton vagyunk.
Azt írta, nem lesz sok minden, de csak menjek.
KIS MUNKÁK VANNAK A HANGÁR KÖRÜL.
AZ ESET NAPJA 2017. AUGUSZTUS 10.
Most mi lesz?
Jönnek, vagy nem?
- Elvileg igen. - Oké.
Valami nem jó.
Azt mondtam, arra az oldalra tedd, de mégis inkább itt legyen.
Oké, megcsinálhatok mindent? Igen.
Igen.
Mégis jobb volt azon az oldalon.
Több feladat egyszerre.
- Aha. - Rendben.
Igen.
Azt mondják,
hogy a fűrész látszik az aznapi felvételeteken.
A narancssárga nyelű fűrész látható a felvételen.
Igen. A fűrész a hátsó falnál volt.
Másnap, amikor mind őt kerestük, és a műhelyben voltunk,
az a fűrész már nem volt ott.
Egyszer láttam, hogy ír valakinek.
Biztos neked, hogy meghívjon…
CSÜT. AUG. 10. 11:52
…hajózni.
HOLNAP BULIZHATNÁNK A TENGERALATTJÁRÓBAN
RENDBE TETTÜK.
JÓL HANGZIK
Várjuk meg, amíg elmegy a motoros!
Néha lesz egy kis zaj.
De mi a helyzet?
Hogy mi a helyzet?
Ma 2017. augusztus 10. van.
A 26-27-i hétvégét lefoglaltuk,
hogy rakétát indíthassunk a Balti-térségben.
És lefoglaltuk a szeptember 2-3-i hétvégét is.
Barátaink, a Copenhagen Suborbitals, a régi cégem,
ugyanazokat a napokat foglalta le.
Szavakkal nem tudom kifejezni,
mennyire kiélezett a helyzet
Peter és az ő korábbi projektje között.
Lemondom a pénteki bornholmi utat, amíg…
AZ UTAT LEMONDTA EGY NAPPAL AZ ELŐTT, MIELŐTT KIHAJÓZOTT KIM WALL-LAL
…végeznek, és amíg lesz pénzünk.
- Tartunk egy szünetet? - Jó.
Megnézem, mi folyik ott hátul.
Igen, ott…
Nem szeretem, ha nyitva van az ajtó. Ó, Bjarke az. Minden oké?
Nem találom a tengeralattjáró kulcsát.
Nálam… Több is lóg ott. UC3 címkével.
AZ ÜGYÉSZ MEGKEZDTE MADSEN KIKÉRDEZÉSÉT.
Az ügyész tudni akarja, miért mondta Peter,
hogy Kim a fejsérülésbe halt bele,
és miért várt két hónapot, hogy mást mondjon.
A dolgok változnak.
Azt válaszolta…
Ilyenkor új fejezetet kell nyitni.
Nem mondhatod el másoknak, mit gondolsz, ezt nem szabad megosztani!
„Addig nem adok magyarázatot,
amíg nem kényszerítenek, hogy elmondjam, hogy halt meg.”
Képzeld azt, hogy a tárgyaláson vagy!
„Elmondaná, mit csinált 2016. április 27-én, csütörtökön,
este kilenc órakor?”
Igazából elismeri, hogy nem mondja el az igazságot.
Ez abszurdum.
A tárgyaláson megkérdezik:
„Elmondaná, mit csinált ekkor és ekkor, itt és itt?”
De ezt nem kíváncsiságból kérdezik.
Azért kérdezik, mert hátha azt mondod:
„Igen, éppen megöltem a szomszédom feleségét, vagy ilyesmi.”
Már ha őszinte vagy.
Azt akarom mondani, hogy ha nyomás alatt vagy, ha…
Mi is az a szó? Ha vádlott vagy.
Akkor nem szabad mondani semmit.
Miért lennék nyitott azok felé, akik kihallgatnak?
Eszemben sincs!
Jogom van hallgatni,
és amit mondok és teszek, azt felhasználhatják ellenem a bíróságon,
és fel is fogják használni.
Alapvetően ez a helyzet.
Szóval hallgatok. Meg kell tanulnom hallgatni. Titkot tartani.
Oké, ezt a konfliktusos dolgot alaposan kiveséztük.
A helyet, ahol…
Oké. Bjarke?
Megvan a…
A szárítógépet és az üveget is felviszed a tengeralattjáróra, ugye?
Aha.
Vedd ki a pénteket!
Micsoda?
Miért?
Majd meglátjuk, hogy lesz pontosan.
De én nem vagyok olyan képzett, mint egy csomó katona.
Ők tudnak hallgatni.
Peternél volt egy nagy fémcső.
Azt mondta, megjavít valamit.
Igen, oké.
- Ezt meg kell csinálnom Alexnek… - Csináld csak!
Van néhány dolgom, majd visszajövök pár napra a jövő héten…
Na, ez vicces!
Én tudom, hol a te telefonod. Te tudod, hol az enyém?
Négy perccel később felhívták. Felvette, és kiment.
Akkor rakta le, amikor mentünk el.
A HAJÓ KÉSZ. A RIPORTERT VÁROM.
Alighanem Kim volt az.
Pár nap múlva költözött Pekingbe, de meg akarta csinálni az interjút.
Ő meg meghívta hajózni.
LENYŰGÖZŐ. CSAK PÁR PERCRE VAGYOK.
Aznap este volt a búcsúbulija,
de a sztori miatt kihagyta.
Miközben ő búcsúzott a barátaitól,
Peter éppen vitte a fedélzetre a szerszámokat.
SZERSZÁMOKAT VITT A FEDÉLZETRE
AZ ÜGYÉSZ SZERINT MADSEN FAFŰRÉSZT, KÉST, HOSSZÚ, ÉLES CSAVARHÚZÓT,
SZÍJAKAT, KÖTELET ÉS FÉMCSÖVET VITT FEL.
19:20-kor elhagyták Refshaleøent.
Kim utoljára a következő négy üzenetet küldte a barátjának.
„Amúgy még élek, de pont most merülünk. Szeretlek!”
„Kávét és sütit is vett.”
„Amúgy még élek, de pont most merülünk. Szeretlek!”
A BÍRÓSÁGI RAJZ CSUPA ERŐSZAK VOLT
A TENGERALATTJÁRÓN MADSEN MEGKÖTÖZTE, MEGKÍNOZTA,
SZEXUÁLISAN ZAKLATTA ÉS MEGÖLTE AZ ÁLDOZATOT.
TÁRGYLÓTERMI VÁZLATRAJZ A BÍRÓSÁGON.
A KÉPEN KIM WALL TESTE ÉS HASA LÁTHATÓ, AHOL BEJELÖLTÉK A SEBEKET.
A RAJZON 37, KÉSSEL VAGY CSAVARHÚZÓVAL EJTETT SZÚRÁS LÁTHATÓ.
Nautilus, hall engem?
Peter, jól vagy?
Azt hiszem, Kimnek hívták. Nem foglalkozom az újságírók hátterével.
A HELIKOPTERES ORVOS SZERINT NEM RÁZTA MEG A DOLOG.
MADSENT A KIKÖTŐBŐL EGYBŐL IGAZSÁGÜGYI SZAKÉRTŐHÖZ VITTÉK.
A VIZSGÁLAT FRISS KARCOLÁSOKAT TALÁLT AZ ALKAROKON,
ÉS KIM WALL MEGSZÁRADT VÉRÉT A BAL ORRCIMPÁN.
Csak én voltam a fedélzeten.
KÉSZ A GYILKOSSÁGI TERVEM, ÉLVEZET LESZ…
MEGKÖTÖZLEK A NAUTILUSBAN.
Érthető, hogy félnél, ha látnod kéne a bíróságon.
De ami odalent történt, nagyon hasonlít az üzenetekhez, amiket kaptál.
Túlságosan is.
A halál oka nem állapítható meg pontosan.
Ha nem tudják bizonyítani, hogy ő ölte meg, ami előfordulhat…
De azt mondta, hogy feldarabolta.
Igen, az egy holttest meggyalázása.
A francba!
Aminek sokkal kisebb a büntetési tétele.
Szóval a tárgyalás még nincs lefutva.
Elég fontos dolgokat tudnál mondani.
Felhívom a rendőrséget.
Utoljára augusztus 10-én
beszéltem Peterrel.
A pontos időpont is megvan, este 18:48.
Amennyire tudom, ez 12 perccel az előtt volt,
hogy elindult a Nautilusszal és Kim Wall-lal
az utolsó hajóútra.
Ezt az időpontot soha nem fogom elfelejteni.
Miért?
Mert a hangjában nem volt semmi…
ami bármit is jelzett volna.
Semmi.
Olyan volt, mint egy teljesen hétköznapi beszélgetés.
Igen.
Peter Madsen ártatlannak vallotta magát a svéd újságíró meggyilkolásában,
de azt elismerte, hogy feldarabolta a holttestet.
Vigyorogva mondta a bíróságnak, hogy nem tudja, miért számít,
mert már úgyis halott volt.
ÉLŐ: A PER FOLYTATÓDIK, MADSENT ÚJRA MEGHALLGATJÁK.
A TÁRGYALÁS MÁSODIK NAPJA.
A VIZSGÁLAT SZERINT MADSEN BETEGES HAZUDOZÓ,
EMPÁTIA, MEGBÁNÁS, BŰNTUDAT NÉLKÜL.
Madsen újabb vallomása kisebb zűrzavart okozott.
A SZÁMÍTÓGÉP NEM FELTÉTLENÜL AZ ENYÉM.
MADSEN SZERINT EGY TANÚNAK BEIDÉZETT GYAKORNOK…
Akit tudott, magával rántott.
„…LÉNYEGÉBEN A HANGÁRBAN ÉLT,
Gyanakvást keltett korábbi segítői körében.
…A KÉRDÉSES MEREVLEMEZ MELLETT.”
Azt mondta, hogy a gyakornokok pár dolgot felraktak a gépére.
Különösen egyvalakit emelt ki, aki a műhelyben lakott,
hogy neki volt hozzáférése a számítógépéhez. Engem.
Végső soron nem érdeklik mások,
csak magát akarja menteni…
Ezen a ponton már semmi jót nem tudtam róla gondolni.
Miért csinálod ezt? Mármint…
Most pedig tényleg mindent meg akarok tenni, hogy sikerüljön
igazságot szolgáltatni Kim Wall számára.
A tengeralattjárós ügyben
ma a Madsen űrlaborjában dolgozó gyakornokok és önkéntesek tanúskodnak.
Ma találkozom vele.
Ez lesz az utolsó alkalom.
A tanú azt mondta, hogy korábban nem látta ezeket az eszközöket a fedélzeten,
és nem volt rá logikus ok, hogy ott legyenek.
Egy tanú tagadta, hogy hozzáférése lett volna Madsen számítógépéhez,
de Madsen állítólag mondta neki, hogy sértő tartalom van rajta.
Az általam ismert Peter meghalt.
Szóval nagyon bánatos vagyok.
A bíróság ma zárt ajtók mögött
meghallgat egy meg nem nevezett tanút.
A záróbeszédben az ügyészség kiemelte,
hogy Peter Madsen üzenetben írt egy gyilkossági tervről.
Az üzenetet törölte a telefonjáról,
de a rendőrség más forrás alapján rekonstruálni tudta.
Két nap múlva várható ítélet.
Az egyik legnehezebb dolog az életemben,
de fontos.
Mert ezzel tartozom Kim családjának.
Az embernek sötét gondolatai lesznek
önmagáról és a saját létezéséről.
Mert…
Nekünk kellett volna tudnunk,hogy képes…
Képes volt erre.
Az egész világnak el kell mondani, hogy láttuk az egészet,
hogy mindent tudtunk.
Én még rosszabbul érzem magam, mert nekem küldte azt az üzenetet.
A dán nyelvben van egy kifejezés: „halálra hallgatsz” valakit.
Ha nem beszélsz valamiről,
az bizonyos értelemben nem létezik.
De a történet igazságának egy része elvész,
ha nem mondják el a hátramaradtak történetét.
Nem bánom, hogy eleinte támogattam Petert.
Mit tettem volna?
Bíztam a barátságunkban, az értékekben, amiket láttam benne.
Hol találsz olyan helyet,
ahol valaki tengeralattjárókon és rakétákon dolgozik?
Az emberek azért csatlakoztak, mert klassz volt vele dolgozni.
Régebben büszkén beszéltem Peterről. Most próbálom nem szóba hozni.
A családom, a barátaim azt kérdezgették:
„Miért vállaltál ebben szerepet? Te is ilyen vagy?
Tényleg nem tudtál róla?”
Ezt nehéz elmagyarázni valakinek,
aki nem volt ott akkor, amikor minden flottul ment.
Elmegyek.
Többet nem jövök vissza ide.
És remélem, hogy…
rendeződnek a dolgok, számomra is, meg a többiek számára is.
Igen. Akkor ennyi.
AZ ÍTÉLETHIRDETÉS NAPJA 2018. ÁPRILIS 25.
Kedvezőtlen ítélet esetén fellebbez?
Nem nyilatkozom.
Igen.
- Mennyi az idő? - Egy óra.
Most olvassák fel az ítéletet.
A bíróság ítéletet hirdet az ügyben.
A bíróság életfogytig tartó szabadságvesztésre ítéli Peter L. Madsent.
Életfogytiglan.
Kell…
Figyelj, Emma!
Kell egy ölelés!
Hú baszki!
Kim Wall ártatlan áldozat volt.
Ez nem Kim Wall előre eltervezett megöléséről szólt,
hanem a következő olyan nő előre eltervezett megöléséről,
aki egyedül útnak indult volna vele a tengeralattjárón.
Az a Peter, akit tíz évig ismertem, és az, aki augusztus 10-én
felment a tengeralattjáróra, majd másnap lejött róla,
két különböző ember volt.
Teljesen mások voltak.
Igen, ez…
Azt hiszem…
Ijesztő, hogy bennünk, emberekben ilyen kettősség lakozhat.
De ugyanilyen ijesztő, hogy nem láttam ezt.
Az egyetlen vigaszom, hogy senki sem látta.
Szia!
Négy, három, kettő, egy, zéró!
11 HÓNAPPAL A GYILKOSSÁG ELŐTT
Felszállás!
Ennél többet nem akarok mondani erről.
Igen, ezt nagyjából kitárgyaltuk.
- Aha. - Rendben.
Oké.
Ezt a részt nem kell újra elővennünk.
Nem, de már ismerjük.
És elmondhatom, nem hasonlítgatni akarok,
de erről nagyon őszinte voltam, talán kicsit túl nyitott is, de…
Az egyik nézőpont az lenne…
Hétköznapi emberként annyit mondok neked mint hétköznapi embernek…
Talán tisztában vagy vele,
hogy a társadalomban vannak pszichopaták.
Emberi ragadozók, akik elkapják az embereket,
felhasználják, majd eldobják őket, és talán utána sem szállnak le róluk.
Vannak köztünk emberi ragadozók.
És a pszichopata emberek gyakran nagyon karizmatikusak,
kiváló dumájuk van, meggyőzőek.
Felsőbbrendűségi érzésük van.
És nem törődnek senki mással.
Megpróbálják megbüntetni azokat, akik a befolyásuk alá kerülnek,
megbüntetni később, azzal, hogy zaklatják őket,
kibeszélik őket a hátuk mögött, ilyenekkel.
Lehetséges, hogy már találkoztál ilyen emberi ragadozóval.
És nem tudnám magamról.
Mert tudja a pszichopata, hogy pszichopata?
Nem biztos.
A UC3 Nautilust a koppenhágai rendőrség felügyelete mellett megsemmisítették.
Peter Madsent bűnösnek találták előre kitervelt emberölésben,
és jelenleg Dániában tölti életfogytiglani büntetését.
A tárgyalás során az RML tíz gyakornoka
és önkéntese tanúskodott ellene.
A határozatában a bíróság megemlítette, hogy a jelen film is
segített abban, hogy el lehessen ítélni.
Az események kényes természete miatt bizonyos hangokat módosítottunk.
A feliratot fordította: Szommer Gábor